**Муниципальное казенное общеобразовательное учреждение**

**«Средняя общеобразовательная школа №12»**

**Дураберк1иб**: учитель МКОУ «СОШ № 12»

Алибекова Э.М.

**Дарсла жура:**сагаси багьуди каснила дарс.

**Технология:**  хIялумцIни **(**исследовательская деятельность.), группабазиб хIянчи дураберкIни.

**Мурад:**

*I. ца ва дахъал мягIнубазир дузахъути дугьби,омонимти,синонимти,антонимти декIардирахъес дурхIни бурсибарни хIялумцIнила тяхIяр пайдалабирули, группабазиб бузахъули;*

*2.дурхIназир халкьла мухIлила пагьмуличи диги чеимцIабарни, гIяхIти къиликъуни дяркъни.*

**Масъулти:**

* ДурхIнас гIяхIти шурт1ри дарни чула чузи багьудлуми даргахъес багьандан, , гьалабизуни,къияндешлуми ахъес бирули биъни аргъахъни;
* Ца мягIнала ва дахъал мягIнубала дугьбачила багьудлуми дурхIназир гьаладяхI ардукни;
* дугьби алкIнила, сари-ургар дархдалснила тяхIяр-кьяйда чула чузи иргъахъес,дурахъес бурсибарни;
* Дарган мезличи диги адикьни.

**Дарсличир пайдаладирути ваяхI:**мультимедийный  проектор, ноутбук, интерактивная доска, презентация, жуз , Дугьби баяндирнила словарь Р.Р.Шахбановла («Толковый словарь» Р.Р.Шахбанова).

**Дарсла башри:**

1. **БехIбихьуд.**

- ДурхIни, ишбархIи нушала гIядатлаахIенси дарс бирар. Дарсла девизли бетарар иш хIябкуб:

***Слайд I.***  (назму – дарсла девиз)

- Нешла мезла улкализир

Нушани хIедалутира лер.

Нуша гьанна умцIехIе

Жавабтира дургехIе.

1. **Сагати багьудлуми касни.**

Нушани лингвистикала хIялумцI (исследование) дурабуркIехIе.

-  ХIядурдиирая сагадешлуми абхьес.

***Слайд 2*** ( хIялумцIни, хIялумцIан,хIялумцIуси (исследование, исследователь,исследующий)).

- ХIеръая доскаличи. ДелчIеная дугьби.

Тетрадунази делкIеная дугьби, илдала морфемабалашал разбор барая .

- АхтардибирехIе бархьли барилрал разбор.

- Чили доскаличиб чебиахъу сен-сен барилил разбор *(дурхIя доскаличи дураулхъан).*

- ДурхIни, бурая гьари ишди сегъунти дугьби сари ? (тухумти)

- Чиди дугьбас тухумти или бикIара?

**Слайд 3.**

**- ХIеръая суратуначи.**

- Се чедиулра хIушани? ( жита, набадари,кьалам жуз).

-ЦархIил мягIнализир вирару илди дугьби пайдаладарес? (хIейрар).

ВЫВОД: дугьби дузахъули сари ца мяг1нализирцун.



***Слайд 4*** (объект исследования – слово и его лексическое значение)

- Гьанна нушани хIялумцI бирехIе. ХIеръая доскаличи.Ишар нуни гьаладихьилра предложениби,чузирра дугьби детахъили сари.Пикридухъеная чиди предложениелизи УРКIИ дев кабатес вирара ?

-Сегъуна мягIнализиб дев балбиркулил, чидил предложениелизиб ил хIяжатли ахIенал?

ГIялила …….изулри.

ДурхIнани азбарла ….. цIа абалкири.

МяхIячкъала – Дагъиста …..саби.

Нушала школа ….. жагаси саби.


Г1инцла ….. берх1или саби.

***(Доскаличир УРК!И ибси девла суратуни чедаахъилра).***

**-**Сегъуна мягIнализир бузахъулив УРК!И ибси дев?

**Вывод: дев чумал мягIнализиб бузахъули саби.**

**Слайд 5.**

- Гьайгьай, баянбирнила словарь (толковый) гIяхIси кумекчили бетарар нешла мез руркъухIели , илдала лексикалашалси мягIна умцIухIели (исследоватьдирухIели). ДурабуркIехIе словарьличил хIянчи. Касая словарь, даргая дугьби ***игуси,гьими, ахир*** . Илди дугьбала лексикалашалси мягIна гьаргбарая.

**Слайд 6.**

-Эгер дугьби баяндируси словарь агара биалли, сен-сен аргъес вирара девла мягIна? ( контекстлизибад ).

-ХIеръая доскаличибси контекстличи. Дугьбала мяг1на предложениебазиб гьаргбарая.

***Къянала ахир хайрила х1ебирар***.(къяна пучкабируси саби)

***Бурулра ибси девлизиб ахир баргая.*** (морфемала бут1а)

***Хала бег1ти бик1 ули бири: «Ахир замана лябкьян.»*** ( дунъяличир г1ямру кадерни)

**Вывод: ахир ибси дев чумал мяг1нализиб бузахъули саби.**

**Слайд 7.**

-Дахъал мяг1нубар дугьбас г1урра се или иру? (омонимти)

-Омонимтала дурарад г1урра сегъунти дугьби даладая х1ушани? (антонимти,синонимти)

- Гьари, гьандиркахъех1е правилоби. Доскаличир делк1и лер правилоби,амма илди дархили сари.

Даргая ва чула мерличи кадатирая.

**Антонимти лексикалашал мягIна декIарти,амма цаван ирути яра лукIути дугьби.**

**Синонимти мягIнализир къаршитица гъайла бутIала дугьби.**

**Омонимти ца гъайла бутIала дугьби сари,чулира ца секIа лишан, баркьуди чебиахъути.**

- Чиди дугьбас бик1ара антонимти?

-Чиди дугьбас бик1ара синонимти?

-Чиди дугьбас бик1ара омонимти?

АхтардидирехIе правилоби, абхьая жузи бяхI 20-23.


- Дархьлив? **Ишра хIялумц барес бажардидикилра**.

**Слайд 8.**

Антонимти,омонимти,синонимти секьяйда далулрал хIушани ахтардибирехIе. ДурабуркIехIе группабазиб хIянчи.

**I группали тугъазир дургая омонимти ва декIардирая:**

***Дарс хIебелчIи вакIили***

*** Мурадли буриб къяна.***

***Къяна чебаэс мурадли***

***Ил вякьун вацIализи.***

**2 группали буралабазир дургая антонимти:**

***Муримайруд - кьяриури, кьутIкьумайруд – туирури.***

***Вайсила хIял хIебагьурсили, гIяхIсила кьадри хIебала.***

**3 группали дугьбачи синонимти делкIеная:**

***Давла***

***Чарх***

***Мер***

***АхIерси***

***Шадлихъ***

- ДелкIадав?

- Гьанна дехIсурдарая хIянчурби. Цала цали хIянчурби ахтардидарая,дархьли диъни кадизахъая ва кьиматуни кадатирая. Буралабала мягIна гьаргбарая.

**Слайд 9.**

-Гьанна детарехIе шяг1ирти (поэтуни).

-Назмулизир дугьби кадикили сарину, кумекбарая даргахъес ва чула мерла кадатирая:

***БукIуй маза лугIухIели,***

***Дурчу …… .***

***ДурхIяли жуз бучIухIели,***

***Дарс …… .***

Гьаргдарая ***бала*** ибси девла мягIнуби. ( багьуди касни, мазала гъез)



**Слайд 10**

***Ребус арзни:***

Девличи синоним белкIеная, имцIабарая иличи хIярп,сегъуна дев бетаура?

**АЗБАР + Р = ( гIяя +Р)**

**МУСА + С = (мер+С )**

Ишди дугьби ца мягIнализир дузахъув яра чумал мягIнализиру? ( Ца мягIнализир)

**Слайд 11.( пультаначил х1янчи)**

***5. Рефлексия.***

***ХIяз « ГIямултар суалти»:***

* Сегъуна бекI пикрихIебикIара? (дубурла адамла ах1енну)
* Сегъуна кьякь хъучибад бакIахъес хIейрара? (устала, миц1ирагличив ах1енну)
* Мургьила се асес хIейрара? (някъби сяг1ят ах1енну)
* Сегъуна кьяцаличив уста узес хIейрара? ( мицIирагличив )
* Сегъуна чIала гьамадли бячес вирара някъли? ( мурчIла, (къакъла ах1енну)

**Слайд12**.

***6. Дарсла ахир.***

- Дарс таманбиуб. ХIушала хIушани кьиматуни кадатирая.

***Слайд I3***  (дарсла ахир)

* *Гьанна нуни балулра….*
* *Гьанна ну бурсивиубра……*
* *Гьанна нуни мезлизир дузахъис……*
* *Наб гIяхIбизур…*
* *Наб къияннири….*

***Слайд 14.***

**Хъули хIянчи бедни:**

**ЖумягI** ибси девличил чумал предложение пикридарая ва делкIеная, чумал мягIнализиб бетэсли.